
Da li će žena kojoj poslije porođaja prestane krvarenje prije nego što prođe četrdeset dana, klanjati i postiti ili ne? Ako dobije menstruaciju, hoće li prekinuti ***[post](https://pitajucene.com/search/post/questions/ "Pretraži pitanja o postu")***, te hoće li klanjati i postiti kada ponovo postane čista?


* 
* 
* 
* 
* 
* 
* 

 
Završetak nifasa, postporođajni period

Ako ženi, koja je u nifasu, prestane to stanje prije isteka četrdeset dana, ona je obavezna okupati se, klanjati namaze, postiti ***[ramazan](https://pitajucene.com/search/ramaza/questions/ "Pretraži pitanja o ramazanu")*** i može sa svojim mužem imati spolni odnos.


Ako bi se krv ponovo pojavila prije nego što istekne četrdeset dana, ona je obavezna ostaviti ***[namaz](https://pitajucene.com/search/Namaz/questions/ "Pretraži pitanja o namazu")***, ***[post](https://pitajucene.com/search/post/questions/ "Pretraži pitanja o postu")*** i zabranjen je spolni odnos između nje i njenog muža, u skladu s ispravnijim mišljenjem dvije skupine pravnika. Ta žena će imati tretman žene u nifasu sve dok ne bude ponovo čista ili dok ne prođe četrdeset dana od porođaja.


Ako postane čista prije isteka četrdeset dana ili sa istekom četrdeset dana, ona će se okupati, klanjati i postiti i bit će joj dopušten spolni odnos sa mužem. U slučaju da joj i nakon isteka četrdeset dana curi krv, ta krv nije mjerodavna i ona neće ostavljati namaz i post. Naprotiv, ona je obavezna klanjati, postiti i može imati spolni odnos sa svojim mužem, upravo onako kao što je slučaj sa ženom koja ima istihazu. Ona je dužna čistiti krv i stavljati uložak i slično, što će zaustavljati krv, a prije svakog namaza obnavljat će ***[abdest](https://pitajucene.com/search/Abdest/questions/ "Pretraži pitanja o abdestu")***, jer je Vjerovjesnik, ﷺ, tako naređivao ženi u istihazi. Tako će postupati sve dok joj se ne pojavi menstruacija, pa će joj opet biti zabranjeno sve što je spomenuto sve dok se ne očisti. Allah je Onaj koji upućuje!


Šejh ***[Ibn Baz](https://pitajucene.com/search/Ibn+Baz/answers/ "Pretraži odgovore od šejh Ibn Baz")***


*Fetve o ženskim pitanjima*, str. 38, sakupio Muhammed el-Musnid


